ללקוחותינו היקרים,

חברת Together פועלת להבטיח שכל המשקיעים דרכה עומדים בכל דרישות חוק המס האמריקאי. חלק חשוב מכך הוא הגשת דוחות מס בארה"ב. מסיבה זו הוחלט על שיתוף פעולה עם חברה ישראלית המתמחה ביעוץ מס אמריקאי, פיליפ שטיין ושות', שאיתה פיתחנו קשרי עבודה טובים מאוד. הודות לקשרים אלו מציעה חברת פיליפ שטיין ושות' הצעה מיוחדת למשקיעי Together.

כדי לוודא שתהליך הגשת דוח המס האמריקאי עובר בקלות וללא סיבוכים, אנחנו מבקשים להסביר בהזדמנות זו מה נדרש מכם כדי להגיש אותו ולפרט את המידע שלו תזדקקו במהלך ההגשה. לצד זאת אנו מצרפים את הצעתה המיוחדת של חברת פיליפ שטיין ושות' למשקיעי Together.

כאזרחים זרים המשקיעים בנדל"ן בארה"ב, עליכם להגיש בקשה למספר זיהוי ליחידים לצרכי מס (ITIN – Individual Taxpayer Identification Number), הדומה למספר זהות ישראלי, להגיש דוח מס שנתי (טופס 1040NR) ובמקרים מסוימים גם דוח מס במדינת ניו יורק או במדינות אחרות.

אם בחרתם להשקיע באמצעות חברה ישראלית, על החברה שלכם לקבל מספר זיהוי מעסיק (EIN – Employer Identification Number) הדומה למספר ח.פ. בישראל. כמו כן, יהיה עליכם להגיש דוח מס שנתי עבור החברה (טופס 1120-F) ובמקרים מסוימים גם דוח מס במדינת ניו יורק או במדינות אחרות.

 יתכנו גם מצבים נוספים שבהם דורש החוק דרישות נוספות. נציגי חברת פיליפ שטיין ושות' ישמחו לעבור אתכם על הפרטים ולהסביר את הדרישות לעומק.

לכל שאלה, אל תהססו לעמוד אתנו בקשר.

למידע נוסף על חברת פיליפ שטיין ושות', בקרו באתר החברה, בכתובת <https://www.pstein.com/about-us>, או התקשרו: 02-6444000